

0

	Projektas
	
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO J. BASANAVIČIAUS G. 98, ŠIAULIŲ MIESTE, 2000 M. GEGUŽĖS 17 D. VALSTYBINĖS ŽEMĖS NUOMOS SUTARTĮ NR. N29/00-0094

2025 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, 26 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 43.5.5 papunkčiu, 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.14 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į Antano Servos IĮ 2025-01-09 prašymą (registracijos DVS „Avilys“ Nr. G-189), į tai, kad žemės sklype esantis pastatas – automobilių remonto dirbtuvės (unikalus Nr. 2994-8001-4047) pastatytas 1959 m., nuomos terminas apskaičiuojamas pagal statinių ar įrenginių, pastatytų iki 1996 m. sausio 1 d. nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta Pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka, Šiaulių miesto savivaldybės taryba nusprendžia:
. Pritarti, kad būtų pratęstas Šiaulių miesto savivaldybės ir Antano Servos IĮ 2000 m. gegužės 17 d. valstybinės žemės nuomos sutarties Nr. N29/00-0094 (toliau – Sutartis) dėl 0,2743 ha ploto žemės sklypo (kadastro Nr. 2901/0006:180, unikalus Nr. 2901-0006-0180), esančio Šiaulių m. sav., Šiaulių m., J. Basanavičiaus g. 98, terminas nuo 2025 m. gegužės 17 d. iki 2038 m. gegužės 17 d., nuomos terminą apskaičiuojant vadovaujantis Tvarka ir STR 1.12.06:2002 priedo 16.1 papunkčiu, pagal susitarimo dėl Sutarties pakeitimo projekte (pridedama) įrašytas sąlygas.
. Nustatyti, kad 0,2743 ha ploto valstybinės žemės sklypo J. Basanavičiaus g. 98, Šiaulių mieste, vidutinė rinkos vertė, nuo kurios skaičiuojamas žemės nuomos mokestis, apskaičiuotas taikant individualų turto vertinimą pagal Turto ir verslo vertinimo pagrindų įstatymą yra 25 300 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

